**Ministru kabineta rīkojuma projekta**

**„Grozījums Ministru kabineta 2013.gada 18.decembra rīkojumā Nr.667**

**„Par Latvijas Republikas valsts robežas integrētas pārvaldības koncepciju 2013.-2018.gadam”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 244.punkts nosaka, ka priekšlikumu par Ministru kabineta tiesību aktā noteiktā izpildes termiņa grozīšanu Ministru kabinetā iesniedz attiecīga tiesību akta projekta veidā. Ministru kabineta 2013.gada 18.decembra rīkojuma Nr.667 „Par Latvijas Republikas valsts robežas integrētas pārvaldības koncepciju 2013.-2018.gadam” 5.punkts paredz Finanšu ministrijai (valsts akciju sabiedrībai „Valsts nekustamie īpašumi”) sadarbībā ar Valsts ieņēmumu dienestu, Valsts robežsardzi, Pārtikas un veterināro dienestu sagatavot un finanšu ministram līdz 2014.gada 15.martam iesniegt noteiktā kārtībā Ministru kabinetā informatīvo ziņojumu par Latvijas Republikas robežšķērsošanas vietu (turpmāk – RŠV) „Silene” un „Pāternieki” infrastruktūras attīstības (modernizācijas) pasākumu plānu ar priekšlikumiem turpmākai rīcībai. Ņemot vērā to, ka objektīvu apstākļu dēļ nav iespējams līdz 2014.gada 15.martam iesniegt Ministru kabinetā informatīvo ziņojumu par Latvijas Republikas RŠV „Silene” un „Pāternieki” infrastruktūras attīstības (modernizācijas) pasākumu plānu ar priekšlikumiem turpmākai rīcībai, ir nepieciešams iesniegt izskatīšanai Ministru kabinetā tiesību akta projektu par dotā uzdevuma izpildei noteiktā termiņa pagarināšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | RŠV Latvijas Republikas pusē attīstība veicama saskaņoti ar Baltkrievijas Republikas RŠV „Urbāni” un „Grigorovščina” attīstību. Savstarpējs RŠV būvniecības prioritāšu un apjomu saskaņojums ir būtisks, lai varētu sagatavot pasākumu plānu RŠV modernizācijai un tam ir nepieciešams laiks.2014.gada janvārī tika izveidota Latvijas - Baltkrievijas RŠV darba grupa un tās ietvaros 2014.gada 20.- 21.februārī tika veikts RŠV „Silene - Urbāni” un RŠV „Pāternieki - Grigorovščina” monitorings. Monitoringa rezultāti izskatīti 2014.gada 4. - 5. marta Latvijas – Baltkrievijas RŠV darba grupas sēdē. Monitoringa mērķis bija apmainīties ar informāciju par reālo situāciju un saskaņot RŠV attīstības plānus nākotnē. Iegūtie anketēšanas dati monitoringa laikā un Latvijas - Baltkrievijas RŠV darba grupā pieņemtie lēmumi būs par pamatu pasākuma plāna RŠV modernizācijai izstrādei. Jautājums par modernizācijas projektu uzsākšanu apspriežams arī RŠV ekspertu darba grupā (izveidota saskaņā ar Ministru kabineta 2012.gada 13.marta sēdes protokollēmuma (prot. Nr.14 25.§) „Informatīvais ziņojums „Par robežšķērsošanas vietu attīstību uz Latvijas Republikas un Krievijas Federācijas robežas”  3.punktu), iesaistot Baltkrievijas Republikas pārstāvjus un Vides aizsardzības un reģionālās attīstības ministrijas pārstāvjus, kas ir atbildīga par Latvijas - Lietuvas - Baltkrievijas pārrobežu sadarbības programmas Eiropas Kaimiņattiecību instrumenta 2014. - 2020.gadam (turpmāk - ES programma) izstrādi. Papildus Latvijas – Baltkrievijas RŠV monitoringā 20. - 21.februārī  tika secināts, ka  būs nepieciešams papildu finansējums gan RŠV modernizācijai, gan arī iestāžu papildu aprīkojuma un papildu personāla izmaksu segšanai, jo, palielinot joslu skaitu,  ir nepieciešams palielināt personāla skaitu, kas kontrolēs transporta līdzekļus uz joslām. Līdz ar to jautājums risināms kā multiresorisks jautājums un informācijas pieprasīšanai, izstrādei un apkopošanai nepieciešams papildu laiks.2014.gada 11.marta RŠV ekspertu darba grupā tika izskatīts jautājums par informatīvā ziņojuma iespējamo izstrādes termiņu un iesaistītās institūcijas vienojās par nepieciešamību pagarināt dotā uzdevuma izpildes termiņu līdz 2014.gada 1.jūlijam. Tāpat iesaistīto institūciju pārstāvji vienojās, ka, lai precizētu monitoringā identificētās vajadzības, vēlreiz ir veicama visu iesaistīto institūciju kopēja robežškērsošanas vietu apsekošana klātienē 2014.gada 26.-27.martā. Tikai pēc visu institūciju konkrēto vajadzību identificēšanas būs iespējams izstrādāt informatīvo ziņojumu par papildus finansējuma nepieciešamību, ieskaitot aprīkojumam un personālam.Papildus jāvērš uzmanība, ka RŠV „Silene – Urbāni” modernizācijai gan Latvijas Republikas, gan Baltkrievijas Republikas pusē tiek plānots piesaistīt ES programmas līdzekļus stratēģiskā projekta ietvaros (saskaņā ar šobrīd pieejamo informāciju finansējums būs pietiekams nelielai daļai RŠV modernizācijas izmaksu segšanai), ja tāds finansējums būs pieejams, līdz ar to arī šī apstākļa dēļ būtiski ir abu valstu kompetentajām institūcijām saskaņot būvniecības prioritātes un apjomus.Ņemot vērā augstāk minēto, nepieciešams pagarināt dotā uzdevuma izpildes termiņu līdz 2014.gada 1.jūlijam.  |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija (valsts akciju sabiedrība „Valsts nekustamie īpašumi”), Valsts ieņēmumu dienests, Valsts robežsardze, Pārtikas un veterinārais dienests, valsts akciju sabiedrība „Latvijas Valsts ceļi”, Ārlietu ministrija un citas RŠV ekspertu darba grupā iesaistītās institūcijas. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekta būtība skar Ministru kabineta kompetenci lemt par Ministru kabineta dotā uzdevuma izpildes termiņa pagarināšanu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 2. | Sabiedrības līdzdalība projekta izstrādē | Rīkojuma projektu izstrādā Finanšu ministrija (valsts akciju sabiedrība „Valsts nekustamie īpašumi”) savu funkciju un uzdevumu ietvaros saskaņā ar normatīvos aktos noteikto deleģējumu. |
| 3. | Sabiedrības līdzdalības rezultāti | Nav attiecināms |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija (valsts akciju sabiedrība „Valsts nekustamie īpašumi”) sadarbībā ar Valsts ieņēmumu dienestu, Valsts robežsardzi un Pārtikas un veterināro dienestu.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošās institūcijas ietvaros, ar tai pieejamiem resursiem. |
| 3. | Cita informācija | Nav |

*Anotācijas II, III, IV un V sadaļa – projekts šīs jomas neskar.*

Finanšu ministrs A.Vilks

02.03.2014. 10:05

879

M.Reders, 67024635

Mareks.Reders@vni.lv